27/04/2010 | Administración LocalMunicipal
Noia
Secretaría
Aprobación definitiva do regulamento do servizo de limpeza viaria

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1. do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que o Regulamento do servizo de limpeza viaria do Concello de Noia, aprobado inicialmente polo Pleno en sesión realizada o 26 de febreiro de 2010, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto íntegro deste regulamento que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. O presente regulamento ten por obxecto establecer as normas que regulen, dentro do termo municipal de Noia, todo o relacionado coa limpeza viaria e espazos públicos como consecuencia do uso polos cidadáns da mesma e establecer medidas preventivas, correctoras e/ou reparadoras orientadas a evitar que se ensucie.1. Tanto as persoas físicas como xurídicas están obrigadas, no que atinxe a limpeza do municipio, a observar unha conduta encamiñada a evitar e previr a sucidade.2. Asemade, poderán poñer en coñecemento da autoridade municipal as infraccións que en materia de limpeza pública presencien ou aquelas das que teñan un coñecemento certo.3. Será responsabilidade do Concello atender as reclamacións, denuncias e suxestións cidadás, exercendo as accións que en cada caso correspondan.1. Todos os cidadáns están obrigados ao cumprimento deste regulamento e de cantas disposicións complementarias dite en calquera momento o Concello.2. A autoridade municipal esixirá en todo momento o cumprimento inmediato deste regulamento, esixindo ó que cause unha infracción, como medida cautelar, a corrección desta, sen prexuízo da esixencia das responsabilidades que caiban.3. O Concello, por proposta dos servizos municipais correspondentes, poderá impor sancións, de acordo co réxime sancionador que se establece para este efecto, a quen, co seu comportamento, contraveña o disposto neste regulamento.1. O Concello poderá realizar subsidiariamente os traballos de limpeza que, segundo este regulamento, corresponda efectuar directamente ás persoas físicas ou xurídicas, imputándolles o custo dos servizos e sen prexuízo das responsabilidades que correspondan en cada caso.1. Todas as actividades que poidan ocasionar sucidade na vía pública, calquera que sexa o lugar en que se desenvolvan, e sen prexuízo das licenzas ou autorizacións que en cada caso poidan ser procedentes, esixen dos seus titulares a obriga de adoptar as medidas necesarias para evitar que se ensucie a vía pública, así como a de limpar coa frecuencia adecuada a parte afectada desta e a de retirar os materiais residuais resultantes. Para este fín, a autoridade municipal poderá requirir á persoa responsable para que efectúe as accións de limpeza correspondente.1. Particularmente, a ordenanza é de aplicación en todos os espazos públicos tales como rúas, camiños, calzadas, beirarrúas, prazas, paseos e zonas peonís, parques, xardíns, fontes, estanques, pontes, pasarelas, soares, edificios públicos e demais espazos destinados ao uso público de titularidade municipal, así como a construcións, instalacións, mobiliario urbano e demais bens e elementos de dominio público municipal situados naqueles.2. Os espazos públicos ou elementos ao servizo da cidadanía situados na vía pública que non sexan responsabilidade municipal, deberán ser obxecto de limpeza, conservación e mantemento por parte dos seus titulares administrativos, salvo que se dispoña outra cousa ao respecto nos oportunos acordos ou convenios de colaboración.3. Enténdese por mobiliario urbano os bancos, papeleiras, xogos, fontes, farois, árbores, sinalizacións, estatuas, esculturas, xardineiras, quioscos, marquesiñas e demais elementos colocados polo Concello na vía pública 1. As urbanizacións, pasases, patios interiores, galerías comerciais, zonas verdes e similares, soares e terreos, todos eles de propiedade privada, deberán ser obxecto de limpeza, desratización, desinfección, desinsectacións, conservación e mantemento por parte dos seus titulares, sexa a propiedade única, compartida ou en réxime de propiedade horizontal, salvo convenios ou acordos de cesión de uso.2. É responsabilidade dos propietarios manter nas debidas condicións de limpeza, seguridade, salubridade e ornato público as beirarrúas, patios interiores, patios de luces, galerías comerciais, rúas e zonas verdes de urbanizacións privadas, soares e terreos e, en xeral, todas aquelas zoas de dominio e uso particular, en especial todas aquelas partes das edificacións visibles dende a vía pública.3. Asemade, é obriga da propiedade do inmóbel manter en condicións adecuadas as chemineas, baixantes e canles de auga, tellados, antenas de televisor e calquera outra instalación complementaria.4. O Concello exercerá o control sobre estas obrigas e poderá esixir aos seus titulares a adopción das medidas necesarias. Así mesmo, poderá, previo trámite de audiencia aos interesados, requirirlles para que, no prazo que se sinale, realicen as obras ou reparacións necesarias, advertíndolles que, en caso de incumprimento da orde de execución, procederase á execución subsidiaria ou á execución forzosa mediante a imposición de multas coercitivas, reiterábeis ata logra a execución do ordenado, sen prexuízo, se é o caso, da apertura do correspondente expediente sancionador.1. A suciedade da vía producida como consecuencia do uso privativo será responsable dos seus titulares.2. As persoas que sexan titulares de establecemento de venda directa ao público, sexan ou non fixos, tales como bares, cafés, quioscos, postos de venda ambulante e en xeral de calquera actividade que xere suciedade na vía pública, están obrigadas a manter nas debidas condicións de limpeza tanto as propias instalacións como o espazo urbano sometido a súa influencia.3. O Concello esixirá ás persoas titulares a que se refire o apartado anterior a colocación de recipientes adecuados para o depósito e retención dos residuos producidos polo consumo nos seus establecementos, correspondéndolle a limpeza e mantemento destes elementos.4. A estes titulares correspóndelles igualmente a obriga de limpeza dos residuos depositados na vía pública como consecuencia das operacións de venda no contorno de influencia do establecemento. Esta limpeza realizarase no prazo máximo de dúas horas contadas a partir do peche do establecemento ou punto de venda, con independencia de que en todo momento se manteñan as debidas condicións de limpeza e hixiene. Queda prohibido na vía pública: a) Depositar, arroxar ou abandonar calquera clase de produto, en estado sólido, líquido ou gasoso, que poida alterar as condicións de limpeza que esixe a estética da cidade, incluída a varredura da vía pública que recollan os particulares. b) Abandonar na vía pública produtos do varrido e limpeza producidos por particulares. c) A limpeza ou, de ser o caso, sacudida de alfombras, prendas ou calquera outro obxecto sobre a vía pública dende fiestras, balcóns ou terrazas. d) O vertido de augas procedentes de limpeza de calquera tipo sobre a vía pública ou na rede de sumidoiros. e) O lavado e limpeza de vehículos e calquera outra operación de mantemento destes, agás reparacións de emerxencia. Neste caso deberá procederse á limpeza da zona afectada. f) Tirar cascas, papeis, gomas de mascar, cigarros, envoltorios ou calquera outro desperdicio, que deberá depositarse nas papeleiras instaladas para tal fin. g) Regas as plantas situadas en ventás, balcóns ou terrazas, salvo no horario comprendido entre as 24.00 e as 7.00 horas do día seguinte e sempre e cando se adopten as debidas precaucións para non producir molestias nin prexuízos a veciños, peóns, automóbiles e, en xeral, calquera ben privado ou público. h) Satisfacer as necesidades fisiolóxicas. Será circunstancia agravante a realización da conduta cando se leve a cabo en espazos de concorrida afluencia de persoas ou frecuentado por menores ou cando se faga en monumentos, edificios ou espazos públicos catalogados ou protexidos. i) Cuspir na vía pública. j) Depositar nas papeleiras ou colectores de recollida de residuos cabichas de cigarros ou outras materias prendidas. k) Dar de comer a animais. l) Ensuciar a vía pública como consecuencia de tenza de animais. m) Facer fogueiras, lumaradas ou queimas de calquera clase, salvo autorización expresa municipal para eventos sinalados, que indicarán o lugar e as condicións en que estas accións se poden realizar. n) Botar calquera tipo de desperdicio dende os vehículos, tanto parados como en marcha. o) As condutas vandálicas, agresivas ou neglixentes no uso do mobiliario urbano que xeren situacións de risco ou perigo para a saúde e a integridade física das persoas ou os bens. p) Tirar ao chan ou depositar recipientes de bebidas como latas, botellas, vasos ou calquera outro obxecto. q) Colocar ou pegar calquera tipo de cartel, pancarta ou adhesivos en elementos do mobiliario urbano. r) Realizar calquera clase de pintadas e inscricións, tanto na vía pública como sobre o mobiliario urbano ou sobre muros, paredes de edificios, fachadas, estatuas, monumentos e, en xeral, calquera elemento integrante da cidade. Exceptuaranse os graffitis realizados naqueles lugares que se poidan habilitar expresamente a tal fin. Con carácter xeral, todas as actividades que poidan ocasionar suciedade na vía pública, calquera que sexa o lugar en que se desenvolvan e, sen prexuízo das licenzas ou autorizacións procedentes, esixiran a quen as desenvolve a adopción de medidas necesarias para evitala, así como a limpeza da vía ou parte dela que se vise afectada.1. Concluída a carga e descarga de calquera vehículo respectando as normas que para tales actividades se establecen, limparanse as beirarrúas e calzadas que foran ensuciadas durante a operación, retirando da vía pública os residuos vertidos. Están obrigados ao cumprimento deste precepto, os donos dos vehículos e, subsidiariamente, os titulares dos establecementos ou predios en que se fixera a carga e descarga.1. As persoas que realicen obras na vía pública deberán adoptar as medidas necesarias de protección para evitar o deterioro desta, a sucidade, ou os danos a persoas ou bens. Para iso, colocarán valos ou outros elementos de protección, especialmente para a carga e descarga de materiais.2. Queda prohibido depositar na vía pública, non cortada para a obra, todo tipo de materiais, incluídas terras, areas, gravas ou calquera elemento mecánico de contención ou escavación non expresamente autorizado. É preceptiva a utilización de colectores para obras.3. Todas operacións de obras como amasar, serrar, etc., efectuaranse no interior do inmoble da obra ou dentro da zona acoutada da vía pública debidamente autorizada 4. O titular da licencia de obras, construtor ou contratista, promotor ou propietario de calquera obra, serán responsables solidarios da falta de limpeza desta ou da parte que se ensucie como consecuencia das obras e de retirar os materiais vertidos. Debe procederse ao cumprimento desta obrigación diariamente e una vez finalizada calquera operación de carga, descarga, saída ou entrada de vehículos ao lugar da obra. Asemade, serán responsábeis de asegurar a carga que se transporte nos vehículos e de proceder a limpeza das rodas ou de calquera parte do vehículo susceptible de producir sucidade na vía pública.5. O transporte de materiais susceptibles de produciren po ou de ensuciar a vía pública farase cubrindo a carga. Deberanse, asemade, adoptar as medidas necesaria para evitar que este materiais se depositen na vía. Queda, asemade, prohibida a circulación de vehículos de transporte se as súas condicións xerais non garanten que non se produza a perda de parte da carga no seu tránsito polo termo municipal. Desta obriga é responsable o conductor do vertido e, subsidiariamente, o propietario deste se hai relación de dependencia laboral co anterior, que están obrigados á limpeza da vía pública afectada e a reparación dos danos causados sen prexuízo das sancións que correspondan.1. A limpeza de escaparates, toldos, portas e demais elementos exteriores de establecementos comerciais efectuarase entre as 7.00 e as 10.00 horas da mañá ou entre as 20.00 horas e 22.00 horas da noite. Deberanse adoptar as medidas de seguridade necesarias para evitar a sucidade da vía pública. Se non é posible evitalo, procederase á limpeza da vía pública ou da parte desta que se ensuciase, sen prexuízo da obriga de solicitar as autorizacións pertinentes naqueles casos en que sexa necesario a ocupación da vía pública ou do voo sobre esta. Será responsable das obrigas contidas neste artigo o titular da actividade.2. Os titulares de quioscos, terrazas, bares, restaurantes, postos de venda ambulante e demais establecementos que desenvolvan a súa actividade na vía pública están obrigados a manter este e os espazos en que desenvolven a súa actividade en perfecto estado de limpeza e dispoñer nos seus locais de papeleiras, cinceiros e outros elementos de contención para a recollida de residuos que xeren. Os titulares da autorización administrativa para o exercicio de actividades na vía pública tales como mercados, feiras de diversa índole, circos, etc. deberán velar en todo momento para que o espazo público en que se desenvolven a súa actividade e o seu contorno próximo nun radio mínimo de cinco metros non se ensucian e os seus elementos urbanos ou arquitectónicos non se deterioren, quedando obrigados, se é o caso, á correspondente reparación, reposición, limpeza, etc. Os titulares de talleres ou actividades de reparación, mantemento e limpeza de vehículos e aparcadoiros, deberán manter limpas as beirarrúas e ramplas de acceso a eles, en especial no referente a graxa, aceites e carburantes. Os organizadores de actos públicos son responsables da suciedade derivada dos mesmo e están obrigados a informar ó concello do lugar, percorrido e horario do acto a celebrar e poderalles esixir unha fianza polo importe previsible das operacións de limpeza que se deriven da celebración do acto.1. Os propietarios dos terreos situados no termo municipal deberán mantelos nas debidas condicións de hixiene, salubridade e seguridade. Para iso, realizarán as tarefas de mantemento necesarias co fin de que permanezan limpos de maleza, evitando que as augas de escorrentía e as ramas das árbores afecten ao espazo público. Esta obriga comprende tamén a esixencia de desratización e desinfección dos citados terreos, cando estean próximos as vivendas.2. Os propietarios dos terreos que teñan a condición de solar, terán, asemade a obriga de cerralos de acordo coas normas contidas no Plan Xeral e NNSS do planeamento municipal. Os propietarios das masas forestais e dos terreos lindantes con estas estarán obrigados a adoptar as medidas de prevención de incendios forestais establecidas na normativa estatal e autonómica que resulte de aplicación nesta materia. Os propietarios ou posuidores de animais domésticos que os conduzan pola vía pública están obrigados a recoller os seus excrementos en bolsas impermeábeis e a depositar estas, debidamente pechadas, en papeleiras destinadas para este uso ou, de non as haber, nos colectores específicos para a fracción resto. Deben, asemade, limpar a parte da vía pública que puidese quedar sucia. Por motivo de salubridade en ningún caso se permitirá que os animais realicen as súas necesidades en zonas verdes, zonas terrosas e zonas de xogos infantís. Igualmente, queda prohibida a limpeza e aseo de animais na vía pública.1. O reparto na vía pública de calquera clase de publicidade e o reparto de publicidade domiciliaria, sexa cal sexa o soporte da mesma, está suxeita a autorización municipal.2. A autorización poderá ser solicitada pola empresa distribuidora ou directamente polo propio anunciante se é el mesmo quen realizará a distribución.3. Será requisito previo para a obtención da autorización estar o corrinte nas obrigas fiscais municipais e non ter sido sancionado por sancións derivadas deste regulamento.4. Exclúese de autorización a publicidade electoral e os elementos publicitarios entregados en folgas, convocatorias ou manifestacións debidamente autorizadas.5. O reparto domiciliario de publicidade deberá facerse de conformidade cos seguintes requisitos: a) Deberá depositarse no interior dos buzóns particulares e/ou naqueles espazos que os veciños ou a comunidade de propietarios do edificio ou urbanización estableceran o efecto. b) Non se poderá depositar nin deixar publicidade, de forma indiscriminada ou en desorden, debaixo de portas, nin en entradas, vestíbulos, portais das fincas ou zonas comúns dos inmobles. c) O material publicitario deberá dobrarse adecuadamente tendo en conta a medida habitual da boca dos buzóns. d) Procurarase non introducilo en sobres de plástico ou bolsas plastificadas, sendo preferible os de papel-cartón, a fin de favorecer un mellor reciclado. e) As empresas distribuidoras absteranse de realizar o depósito nos buzóns dos propietarios que sinalaran expresamente a súa vontade de non recibir publicidade.1. Queda prohibido colocar ou pegar calquera tipo de carteis, pancartas ou adhesivos en papeleiras, sinales, marquesiñas ou calquera outro elemento do mobiliario urbano. A colocación de carteis ou pancartas só se permitirá nos lugares autorizados para iso. Da colocación indebida de cartelas, pancartas ou adhesivos serán responsables as empresas anunciantes e a responsable da colocación, imputándolles os custes dos traballos de limpeza e reparación que fose preciso realizar, sen prexuízo das sancións que correspondan.2. Asemade, queda prohibido arrancar ou resgar aqueles carteis ou pancartas colocados en lugares autorizados.3. Os letreiros de obra deberá ser retirados polos titulares que figuren nos mesmos no prazo máximo dun mes a contar desde a obtención do certificado de fin de obra. O mobiliario urbano existente nos parques, xardíns, zonas verdes e vías públicas, como poden ser os bancos, xogos infantís, papeleiras, fontes, sinalizacións e elementos decorativos tales como farolas e estatuas, deberán manterse no máis adecuado e estético estado de limpeza e conservación. a) Bancos Non se permite o uso inadecuado dos bancos e, en particular, arrancar aqueles que estean fixos ou desprazar os que non están fixos o chan nin agrupalos, realizar pinturas sobre os mesmos e calquera acto contrario o seu uso normal que prexudique ou deteriore a súa conservación b) Xogos infantís A súa utilización realizarase por nenos con idades comprendidas nos carteis indicadores que a tal efecto se establezan, prohibíndose a súa utilización por adultos ou por menores que non estean comprendidos na idade que se indique expresamente en cada sector ou xogo, en todo caso, non se permitirá o uso a maiores de doce anos c) Papeleiras Os desperdicios ou papeis deberán depositarse nas papeleiras destinadas a tal fin. Queda prohibida toda manipulación de papeleiras (movelas, arrancalas.), facer inscricións ou pegar adhesivos nas mesmas, salvo que teñan autorización municipal, así como actos que deterioren a súa estética ou entorpezan o seu normal uso d) Fontes Queda prohibido realizar calquera manipulación nos canos e elementos das fontes, que non sexan propias da súa utilización normal. Nas fontes decorativas, surtidores, bocas de rego e elementos análogos, non se permitirá beber, introducirse nas súa augas, practicar xogos e, en xeral, realizar calquera tipo de manipulación.1. As accións ou omisións que contraveñan o establecido nesta ordenanza xerarán responsabilidades administrativas, sen prexuízo das civís ou penais que, se é o caso, puidesen esixirse.2. As responsabilidades derivadas do incumprimento do disposto neste regulamento serán esixibles non só polos propios actos, senón tamén polos daqueles de quen se deba responder, consonte o disposto na lexislación vixente.3. Cando existan varios responsábeis e non sexa posible determinar o grado de participación de cada un deles na comisión da infracción, a responsabilidade esixirase solidariamente.4. Cando se trate de obrigas de carácter colectivo, tales como a limpeza, mantemento e conservación de zonas comúns, a responsabilidade esixirase á correspondente comunidade de propietarios ou aos habitantes do inmobles se esta non estivese constituída. Calquera persoa poderá formular denuncias por condutas que poidan contravir o disposto nesta ordenanza. Nas denuncias que se formulen deberá constar un relato dos feitos que puidesen constituír infracción, con expresión de lugar, data e hora, así como a identidade do denunciado. As infraccións contra este regulamento serán sancionados, logo da instrución do correspondente expediente, consonte os principios e procedemento regulado na Lei 30/1992, de 26 de novembro, relativa ao réxime xurídico das administracións públicas e do procedemento administrativo común.1. Sen prexuízo da sanción que corresponda, os infractores estarán obrigados á reposición ou restauración da realidade física alterada.2. Se os infractores non procedese á reposición ou á restauración na forma e prazos que se establezan no requirimento competente, poderase acordar a imposición de multas coercitivas.3. Así mesmo, neste casos, e para os supostos de incumprimento dos requisitos relativos á obriga de realizar obras ou outras operacións de limpeza, mantemento, conservación, ou xestión de residuos, poderá acordarse a execución subsidiaria por conta do infractor. En función das circunstancias de cada caso e exclusivamente para persoas físicas, o infractor sancionado, ou o seu representante legal e órgano sancionador poden convir de mutuo acordo que as sancións económicas sexan substituídas por traballos en beneficio da comunidade. Voluntariedade: O infractor debe solicita dita substitución. No caso de menores, é necesario o consentimento expreso do infractor e autorización de que ostente a patria potestade ou representación legal. Idade: O infractor debe ter máis de dezaseis anos. Obxecto:. Realización de traballos de limpeza de pintadas na vía pública. Limpeza de zoas verdes en época de caída de folla. Limpeza da vía pública. Limpeza de papeleiras, bancos e demais traballos de conservación do mobiliario urbano. Gratuidade: Da prestación. b. Procedemento: No prazo de dez días a contar dende o día seguinte o da notificación, o infractor ou o seu representante legal deberá solicitar a medida substitutoria. c. Resolución: O órgano competente para a súa resolución será o órgano que ostente a competencia sancionadora. Na resolución fixarase a actividade a realizar, a duración e a persoa responsable do control, vixilancia e seguimento. A persoa responsable do seguimento, o finalizar o sancionado a actividade ou si incumprira inxustificadamente a mesma, elevarase informe o respecto á unidade administrativa que instruíu o expediente. Si a persoa executou os traballos en beneficio da Comunidade conforme o ordenado, notificaráselle a condonación da sanción imposta. Se os traballos non foron executados conforme o ordenado, procederase a execución da sanción económica. O prezo/xornada calcularase tomando como referencia o Salario Mínimo Interprofesional diario vixente no momento de ditar a resolución, sendo o mesmo para o exercicio 2010 de 21,11 €/día. A duración da xornada será de cinco horas.1. Constitúen infraccións contra esta ordenanza os actos ou omisións que contraveñan no que nela está establecido.2. As infraccións clasificaranse en leves, graves e moi graves.1. Considéranse infraccións leves todas aquelas condutas que non estañan tipificadas neste regulamento como graves ou moi graves.2. En concreto:. Incumprir, os propietarios ou titulares, as obrigas sinaladas no art.7, agás que pola súa entidade merezan a consideración de graves ou moi graves. Realizar calquera das condutas sinaladas no ar.9 (Prohibicións). Non adoptar as medidas necesarias de protección para evitar o deterioro ou sucidade da vía pública, ou non proceder á súa limpeza en caso de actividades que se desenvolva nela, agás que pola súa entidade merezan a consideración de graves ou moi graves(art.10,11,13,14 e 15). Limpeza de escaparates e elementos exteriores dos establecementos comerciais en horario non permitido. Incumprir os propietarios dos terreos e zonas de dominio e uso privado, as obrigas xenéricas dispostas no art.16, salvo que este incumprimento, pola súa entidade, mereza a consideración de grave ou moi grave. Incumprir, os propietarios ou posuidores de animais domésticos, as obrigas a que se refire o artigo 18. O aseo ou limpeza de animais na vía pública. Consideraranse infraccións graves:. A reincidencia en infraccións leves. Cambiar o aceite os vehículos na vía e outros espazos públicos. Realizar actos de publicidade ou propaganda mediante o reparto ou lanzamento de carteis, folletos, etc. que ensucien os espazos públicos. Almacenar os escombros procedentes de obras na vía pública, sen utilizar contedores. Considéranse infracción moi graves:. Os actos que impliquen un deterioro grave e relevante do equipamento ou mobiliario público. En xeral, a reincidencia, no termo dun ano, na comisión dunha infracción grave da mesma natureza. As infraccións tipificadas consonte o disposto nos artigos anteriores, serán sancionadas:. As leves, con multa de 50 euros ata 750 euros. As graves, con multa de 750 euros ata 1500 euros. As moi graves, con multa 1500 ata 3000 euros. As sancións imporanse entendendo os seguintes criterios:. A gravidade da infracción. O prexuízo causado. A reincidencia. A intencionalidade Quedan derrogadas cantas disposicións municipais contradigan o disposto neste regulamento e, en particular, o regulamento do servizo de recollida de lixo e limpeza vial do Concello de Noia publicado no BOP de data 20/02/1995. Disposición final O presente regulamento, que consta de 33 artigos e unha disposición derrogatoria, entrará en vigor unha vez aprobada definitivamente e publicada no Boletín Oficial da Provincia de A Coruña e unha vez transcorrido o prazo ó que se refire o artigo 70.2 da Lei 7/1985, do 2 de abril, reguladora das bases de réxime local, permanecendo en vigor ata a súa modificación ou derrogación. Noia, 19 de abril de 2010 O alcalde, Asdo. Rafael García Guerrero